
		Inštrukcie pre inštaláciu Window Makera



PODPOROVANÉ PLATFORMY
=====================
(tzn: vraj to na tom niekto skompiloval...)

- Intel GNU/Linux Conectiva 5.9 (beta)
- Intel GNU/Linux Slackware
- Intel GNU/Linux Debian
- Intel GNU/Linux other distributions
- Sparc GNU/Linux RedHat 5.1
- PowerPC GNU/MkLinux
- Alpha GNU/Linux RedHat 5.1
- FreeBSD
- NetBSD
- OpenBSD
- BSDI 4.0
- Solaris 2.5.1, 2.5.2
- Solaris 2.6.0
- Solaris 2.7beta
- SCO Unix
- SGI Irix 5.x, 6.5
- OSF/1
- HP-UX
- AIX 3.2.5
- AIX 4.1.4 / IBM PowerPC
- AIX 4.3.1 / IBM CC compiler
- AIX 4.3.2 / IBM PowerPC
- AIX 5.3
- DEC Alpha/Digital UNIX 4.x
- XFree86 / OS/2
- Corel NetWinder
- SunOS 4.x
- PowerMac / Power MachTen 4.1.1 over MacOS
- Amiga 3000 running RedHat Linux 5.1 (Rawhide)
- IBM S/390 running Linux
- iBook running Darwin

Patche na rozbehanie na iných platformách sú vítané.


POŽIADAVKY:
===========

Nasledovný softvér je potrebný pre beh Window Makera:

- X11R6.x	
	Window Maker môže byť skompilovaný na starších verziách X, ako
	X11R5 (Solaris) alebo X11R4 (OpenWindows) ale nebude pracovať
	100% korektne. Na takých serveroch nebudú ikony aplikácií a budete
	mať problémy s používaním doku. Upgrade klientských knižníc (Xlib,
	Xt, atď.) pomôže, ak už nemôžete spraviť upgrade servera.

Nasledovné je potrebné k skompilovaniu Window Makera:

- Základné bežné veci
	Ak chcete kompilovať Window Maker, uistite sa, že máte gcc (alebo
	iný ANSI C kompilátor) a hlavičkové súbory iXov. Hlavne pre začia-
	točníkov v Linuxe: musíte nainštalovať všetky X-devel balíky a gcc.
	Inak nebudete schopní skompilovať žiadny program pre X, teda ani
	Window Maker.

- libPropList
	Túto knižnicu možno nájsť na ftp://ftp.windowmaker.info/pub/libs alebo
	ftp://ftp.gnome.org/pub/libPropList. Nainštalujte ju pred kompiláciou
	Window Makera.

- autoconf, automake a libtool
	Tieto nástroje NIE sú potrebné, ale ak máte niektoré z nich nainštalo-
	vané, uistite sa, že VŠETKY sú presne nasledovné verzie:
		autoconf 2.54
		automake 1.4
		libtool 1.4.2
	Ak máte odlišné verzie, odinštalujte ich alebo ich dočasne premenujte.
	Ak neprogramujete, nebudete ich potrebovať a teda ich môžete
	odinštalovať.

- lex (alebo flex) a yacc (alebo bison)
	Tieto sú využívané z libPropList. Lex v skutočnosti nie je nutný,
	lebo jeho výstupný súbor je prítomný, ale buď ja alebo automake je
	hlupák, lebo configuračný skript pre libPropList sa jednoducho
	ukončí z neznámych dôvodov ak lex nie je prítomný.



NEPOVINNÉ:
==========

Tieto knižnice nie sú nutné pre beh Window Makera, ale sú podporované
v prípade, že ich chcete používať. Čísla verzií sú tie, ktoré som použil
ja (teda určite fungujú), ale aj iné verzie môžu pracovať správne.


- libXPM 4.7 alebo novšia
	Staršie verzie nemusia fungovať!!!
	Dostupné na ftp://sunsite.unc.edu/pub/Linux/libs/X/

	Podpora XPM je aj vstavaná, ale nenačíta obrázky v
	neštandardných kódovaniach.

- libpng 0.96 alebo novšia a zlib
	Pre podporu obrázkov PNG.
	http://www.cdrom.com/pub/png/

- libtiff 3.4 alebo novšia
	Pre podporu obrázkov TIFF.
	ftp://ftp.sgi.com/graphics/tiff

- libjpeg 6.0.1 alebo novšia
	Pre podporu obrázkov JPEG.
	http://www.ijg.org/

- libgif 2.2 alebo libungif
	Pre podporu obrázkov GIF.
	ftp://prtr-13.ucsc.edu/pub/libungif/

- GNU xgettext
	Ak chcete používať preložené hlásenia, potrebujete GNU gettext.
	Iné verzie gettext nie sú kompatibilné a nebudú fungovať.
	Stiahnite si GNU verziu z ftp://ftp.gnu.org



MOŽNOSTI CONFIGURE:
===================

Tieto možnosti môžu byť dané skriptu configure ako argumenty za účelom
povolenia/zakázania určitých vlastností Window Makera. Príklad:

./configure --enable-kde --enable-gnome

nakonfiguruje Window Maker s podporou KDE a GNOME.


Zoznam všetkých možností vypíše príkaz ./configure --help

--with-libs-from
	cesty, kde sa majú hľadať knižnice. Reťazec -L musí predchádzať
	každú cestu, napr.:
	--with-libs-from="-L/opt/libs -L/usr/local/lib"

--with-incs-from
	cesty, kde sa majú hľadať hlavičkové súbory. Reťazec -I musí
	predchádzať každú cestu, napr.:
	--with-incs-from="-I/opt/headers -I/usr/local/include"

--enable-single-icon
	umožňuje zrolovanie všetký ikon aplikácií WM_CLASS+WM_INSTANCE do
	jedinej. Táto vlastnosť nie je podporovaná zo strany vývojárov.
	V prípade problémov s ňou, kontaktujte autora:
	Christopher Seawood <cls@seawood.org>

--disable-shm
	zakáže použitie rozšírenia zdieľanej pamäte MIT. Toto trochu spomalí
	generovanie textúr, ale v niektorých prípadoch je táto voľba potrebná
	kvôli chybe, ktorá spôsobuje nesprávne zobrazovanie ikon a textúr.

--disable-motif 
	zakáže podporu pre pokyny manažéra okien wmw 

--enable-lite
	odstráni veci, ktoré sa už nachádzajú v desktopových prostrediach
	ako KDE a GNOME. Odstránené veci sú: zoznam okien, menu aplikácií,
	výber viacerých okien. Vedzte, že už nebudete schopní ukončiť
	Window Maker; budete ho musieť zabiť použitím signálu SIGTERM alebo
	ho ukončiť z KDE. Neodporúča sa povoliť túto vlastnosť.

--enable-modelock
	podpora pre XKB nastavenie jazyka. Ak neviete, čo to je, pravdepo-
	dobne to nepotrebujete. (Slúži to na prepínanie rozloženia kláves
	pomocou nového tlačidla na hornom paneli okien.)

--enable-sound	
	povolí podporu pre modul zvukových efektov

--disable-xpm   
	zakáže podporu pre knižnicu XPM aj keď je dostupná na vašom systéme.

--disable-png	
	zakáže použitie knižnice PNG

--disable-tiff
	zakáže použitie knižnice TIFF

--disable-gif
	zakáže použitie knižnice GIF

--disable-jpeg
	zakáže použitie knižnice JPEG

--disable-shape
	zakáže tvarované okná (pre oclock, xeyes atď.)


POZNÁMKY PRE ŠPECIFICKÉ PLATFORMY:
==================================

- DEC/Alpha

	Nasledovný mail nie je preložený, ale hovorí sa v ňom, že
	_pravdepodobne_ nie je nutné konfigurovať Window Maker na
	Alphe s voľbou --disable-shm.

#>>>>>>>>>>>
From: Anton Ivanov <aivanov@eu.level3.net>
To: Marcelo E. Magallon <mmagallo@debian.org>
Subject: Re: Is the WindowMaker package working ok on Alpha?

> Hi,
> 
>  I was reading some docs on the WindowMaker tarball, and found this:
> 
>  | - DEC/Alpha machines
>  |         You might need to pass the --disable-shm flag to configure,
>  |         like ./configure --disable-shm
> 
>  is anyone having problems with WindowMaker on Alpha?  Can someone
>  please test this?  Should the flag be passed when building on Alpha?

Disclaimer: alphas under my command have never run X and are least likely to 
suddenly start running it anytime soon.

        Alpha used to have some ridiculously low amount of shared memory
configured. 
So quite a lot of apps used to barf. Namely - cdrecord, mysql server, etc.

        Check where is yours at the moment and raise it to a more appropriate
value by either catting to the appropriate /proc entry or changing the
/usr/src/linux/include/asm/shmparam.h.

        Otherwise the shared memory on alpha should be fully functional and I
see no reason to disable it. Mine are bumped up to 32 or more on most
machines.

        And If I recall correctly the comments in that file are actually
wrong. Value is not bytes, but in machine size word. For alpha *8.

        As I said - I do not run X on them so all #include "stdisclaimer.h"
apply.
#<<<<<<<<<<<<


- SCO Unix - spustite configure takto
	CFLAGS="-belf -DANSICPP" ./configure 

- SunOS, Solaris 
	Ak máte nainšalované gcc, spustite configure takto:
	CPP_PATH="gcc -E -x c" ./configure
	Cpp od Sunu chýbajú niektoré vlastnosti, ktoré Window Maker potrebuje,
	a to môže spôsobiť problémy pri parsovaní konfiguračných súborov.
	Je tiež možné, že budete musieť použiť --with-libs-from a
	--with-incs-from na určenie ciest k libtiff.
	Niekto mi mailoval, že tiež /usr/local/lib musí byť prvá cesta v
	premennej LD_LIBRARY_PATH, aby to fungovalo.
	Ak máte Ultra Creator 3D alebo iný stroj s high-end grafikou,
	uistite sa, že spúšťate iXy s 24-bitovou farebnou hĺbkou alebo
	môžete mať problémy s pomiešanými farbami. Toto je chyba wmakera
	a bude opravená.

- GNU/Linux vo všeobecnosti
	Uistite sa, že máte /usr/local/lib v /etc/ld.so.conf a že ste
	po inštalácii spustili ldconfig.
	Odinštalujte všetky balíkované verzie Window Makera pred inštalovaním
	novej verzie.

- RedHat GNU/Linux
	Systémy RedHat majú niekoľko nepríjemných problémov. Ak ich používate,
	dodržujte nasledovné kroky, alebo vám Window Maker nebude fungovať:

	* ak máte nainšalovaný Window Maker, ktorý je dodaný s RedHatom,
	pred upgadom ho odinštalujte;

	* uistite sa, že nemáte premenné LANG a LINGUAS nastavené na en_RN;

	* uistite sa, že máte /usr/local/bin v premennej PATH;

	* uistite sa, že máte /usr/local/lib v /etc/ld.so.conf pred
	spustením ldconfig;

	* ak máte problémy, v ktorých sa spomína chyba s --no-reexec,
	odinštalujte libtool-1.2b a nainštalujte libtool-1.3. libtool-1.3
	nájdete na ftp.gnu.org. Tiež si prečítajte časť RIEŠENIE PROBLÉMOV.  


	* uistite sa, že máte symbolický odkaz z /usr/include/X11 na
	/usr/X11R6/include/X11 (ak nie, zadajte ln -s /usr/X11R6/include/X11
	/usr/include/X11 )

	* uistite sa, že /lib/cpp odkazuje na program cpp

	Ak máte akékoľvek pochybnosti, prosím, neotáľajte a spojte sa
	s užívateľskou podporou RedHatu. Radi vám odpovedia na všetky
	vaše otázky týkajúce sa ich systému. Vedia toho o svojom
	systéme viac ako my (nepoužívame RedHat).


- PowerPC MkLinux
	Musíte mať poslednú verziu Xpmac. Staršie verzie majú asi chyby,
	ktoré spôsobujú zmrznutie celého systému.

- Debian GNU/Linux
	Ak chcete podporu JPEG a TIFF, uistite sa, že máte nainštalované
	libiff-dev a libjpeg-dev.

- SuSE GNU/Linux
	Ak ste si nainštalovali balík Window Makera od SuSE, odinštalujte
	ho pred pokusmi o skompilovanie wmakera, alebo môžete mať problémy.

- MetroX (neznáma verzia)
	MetroX má chybu, ktorá kazí obrázky, ktoré sú nastavené ako pozadie
	okien. Ak používate MetroX a máte čudné problémy s textúrami,
	nepoužívajte textúry v horných lištách. Alebo použite iný X server.


INŠTALÁCIA:
===========

Kompilácia Window Makera
------------------------
	Pre rýchly štart, zadajte nasledovné príkazy v shelly:

	./configure
	make

potom sa prihláste ako root a zadajte:

	make install
	ldconfig

alebo ak chcete z binárnych súborov odstrániť symboly pre debugger a urobiť
ich menšie, napíšte miesto toho

	make install-strip
	ldconfig

Toto skompiluje a nainštaluje Window Maker so štandardnými parametrami.

Ak si chcete prispôsobiť nastavenia kompilácie, možete to urobiť nasledovne:

	1. (voliteľne) Pozrite sa na časť MOŽNOSTI CONFIGURE, kde sú
	uvedené možnosti. Tiež spustite:

	./configure --help

	ktorý vám vypíše kompletný zoznam ostatných možných nastavení.

	2. Spustite configure s nastaveniami, ktoré chcete. Napríklad,
	ak chcete používať podporu pre KDE, zadajte:

	./configure --enable-kde

	3. (voliteľne) Otvorte si súbor src/wconfig.h vo svojom obľúbenom
	textovom editore a prejdite si ho, či nenájdete nejaké nastavenia,
	ktoré chcete zmeniť.

	4. Kompilácia. Zadajte len:

	make
	
	5. Prihláste sa ako root (ak to nie je možné, čítajte časť "Nemám
	rootove heslo :-( ") a nainštalujte Window Maker:

	su root
	make install
	

Nastavenia špecifické pre užívateľov
------------------------------------

Nemusíte sa držať týchto inštrukcií, ak robíte upgrade Window Makera zo
staršej verzie, pokiaľ to nie je uvedené v súbore NEWS.

Každý užívateľ na vašom systéme, ktorý chce používať Window Maker, musí
urobiť nasledovné:

	1. Nainštalovať konfiguračné súbory Window Makera do svojho
	domovského adresára:

	wmaker.inst

	wmaker.inst nainštaluje konfiguračné súbory Window Makera a nastaví
	iXy aby sa pri štarte automaticky spustil Window Maker.

	To je všetko!

	Základné informácie o konfigurácii a iných veciach vám poskytne
	"man wmaker".

Pre hlbší úvod do Window Makera si prečítajte si Užívateľký manuál.

Tiež sa môžte pozrieť na FAQ.



Installing the extras package
-----------------------------

Unpack WindowMaker-extra-<version-number>.tar.gz in /usr/local/share
        
You can get the file at ftp://ftp.windowmaker.info. This file is optional
and only have a few icons, and themes. Look for the latest <version-number>
available.
Also there is a WindowMaker-extra.readme to instruct you where that package
should go.



Nemám rootove heslo :(
----------------------

Ak nemáte práva roota, môžete si nainštalovať Window Maker do svojho
domovského adresára. Na to musíte použiť voľbu --prefix pre configure
v druhom kroku kompilácie Window Makera. Tiež musíte použiť voľbu
--with-appspath, pomocou ktorej špecifikujete cestu pre WPrefs.app.
Príklad:

./configure --prefix=/home/jshome --with-appspath=/home/jshome/GNUstep/Applications

Poto pridajte adresár /home/jshome/bin do premennej PATH, /home/jshome/lib
do premennej LD_LIBRARY_PATH a spustite bin/wmaker.inst

Samozrejme, predpokladá sa, že /home/jshome nahradíte vašim skutočným
domovským adresárom.


UPGRADE
=======

Ak robíte upgrade zo staršej verzie Window Makera:

	1. Skofigurujte a skompilujte Window Maker ako vždy
	2. Nainštalujte Window Maker (ale nespustite wmaker.inst)
	3. Prečítajte si súbor NEWS a ak je to potrebné, upravte
	   svoje konfiguračné súbory.


RIEŠENIA PROBLÉMOV
==================

Ak máte problémy počas konfigurácie (spúšťania configure), napríklad
nemožnosť použiť grafickú knižnicu, o ktorej viete, že ju máte nainštalovanú,
v súbore config.log nájdete príčinu problému.

== Error with loading fonts, even if they exist.

Skúste kompiláciu bez podpory NLS.

== Error when configuring

ltconfig: unrecognized option `--no-reexec'
Try `ltconfig --help' for more information.
configure: error: libtool configure failed

Odstáňte voľbu --no-reexec zo súborov aclocal.m4 a libPropList/aclocal.m4
a spustite configure.
Tiež sa uistite, že autoconf a automake, ktoré máte nainštalované, sú v
týchto verziách:
autoconf 2.13
automake 1.4
libtool 1.3

Nesmie to byť libtool 1.2b, ale libtool 1.3, zo stránok GNU.

== Cant find proplist.h or libPropList.something

Stiahnite a nainštalujte si libPropList zo stránok uvedených
niekde v tomto súbore.


== configure doesn't detect libtiff, or other graphic libraries.

Odstráňte config.cache, spustite configure s pridanými nasledovnými voľbami
(okrem iných, ktoré používate):
--with-libs-from="-L/usr/local/lib"
--with-incs-from="-I/usr/local/include -I/usr/local/include/tiff"
Vložte cesty k vašim grafickým knižniciam a zodpovedajúcim hlavičkovým
súborom. Môžete vložiť viac ciest do každej z týchto volieb, ako je to
uvedené v príklade --with-incs-from. Len ich oddeľte medzerou.


== configure doesn't detect libXpm. 

* Skontrolujte, či máte symbolický odkaz z libXpm.so.4.9 na libXpm.so


== Segmentation fault on startup

* Skontrolujte verziu libXpm, musíte mať aspoň 4.7

* Skontrolujte, či máte upravenú verziu ~/GNUstep/Defaults/WindowMaker

Ak si nie ste istí, skúste premenovať ~/GNUstep na ~/GNUtmp a spustite
wmaker.inst


== "...: your machine is misconfigured. gethostname() returned (none)"

* Meno vašeho počítača je nastavené na niečo nesprávne, čo začína
úvodzovkami. Prečítajte si man hostname a dozviete sa, ako to nastaviť.


== The root menu contains only 2 entries. ("XTerm" and "Exit...")

* Window Maker nevie nájsť cpp (C preprocesor). Ak sa váš cpp nenachádza
v /lib/cpp, upravte src/config.h a vložte správnu cestu do CPP_PATH.


== checking lex output file root... configure: error: cannot find output from true; giving up

* Prečítajte si časť POŽIADAVKY v tomto súbore.


MIESTNE NASTAVENIA/INTERNACIONALIZÁCIA
======================================

Window Maker má podporu pre národné jazyky. Aby ste ju povolili, musíte
skompilovať Window Maker s niekoľkými prídavnými parametrami.


0 - Musíte mať nainštalovaný balík GNU gettext. Môžete ho nájsť na
adrese ftp://prep.ai.mit.edu/pub/gnu/gettext-nnn.tar.gz

Kroky 1 až 3 môžete vynechať, ak používate skript Install

1 - Musíte určiť jazyky, pre ktoré chcete podporu. Nastavte premennú
LINGUAS na zoznam miestnych nastavení, ktoré chcete. Angličtina je
podporovaná vždy. Príklad:

setenv LINGUAS "pt ja de"
(csh)

alebo

export LINGUAS;LINGUAS="pt ja de"
(sh)

Zoznam podporovaných miestnych nastavení nájdete v súbore po/README.
Angličtina je implicitným jazykom.

Ak chcete prekladať a udržiavať súbory s miestnymi nastaveniami, prečítajte
si súbor po/README.

2 - Naviac, ak váš jazyk používa multi-byte znaky, napríklad Japončina
alebo Kórejčina, musíte nastaveniu MultiByteText priradiť YES v súbore
~/GNUstep/Defaults/WMGLOBAL

3 - Konfigurujte, kompilujte a inštalujte Window Maker ako zvyčajne.

4 - Určité miesne nastavenia si zvolíte nastavením premennej LANG na
to, ktoré chcete. Napríklad, ak chcete nastaviť slovenské miestne
nastavenia, musíte spustiť

setenv LANG pt

(csh)

export LANG; LANG=pt

(Bourne sh a podobné)

Pozor: Ak máte nastavenú premennú LC_CTYPE, musíte ju zrušiť pred
spustením wmaker.

Window Maker hľadá súbory s definíciou menu v nasledovnom poradí
(v tomto prípade pre brazílsku portugalčinu):

menu.pt_BR
menu.pt
menu


5 - Ak si zvolíte jazyk, ktorý používa multi-byte znaky, musíte poriadne
nastaviť svoje fonty. Prečítajte si manuálovú stránku k XCreateFontSet,
kde nájdete viac detailov. Musíte v súbore ~/G/D/WindowMaker upraviť fonty
pre horné lišty, menu a iné veci. Pre fonty použité v dialógových oknách
upravte súbor ~/G/D/WMGLOBAL. Reťazce %d v menách fontov nesmú byť
odstránené. Tiež môžete použiť skript wsetfont, ktorý to urobí za vás.

Napríklad môže zadať v súbore ~/G/D/WindowMaker nasledovné:

WindowTitleFont = "-*-helvetica-bold-r-normal-*-12-*,-*-*-medium-r-normal-*-14-*";
MenuTitleFont = "-*-helvetica-bold-r-normal-*-12-*,-*-*-medium-r-normal-*-14-*";
MenuTextFont = "-*-helvetica-medium-r-normal-*-12-*,-*-*-medium-r-normal-*-14-*";
IconTitleFont = "-*-helvetica-medium-r-normal-*-8-*,-*-*-medium-r-normal-*-12-*";
ClipTitleFont = "-*-helvetica-bold-r-normal-*-10-*,-*-*-medium-r-normal-*-12-*";
DisplayFont = "-*-helvetica-medium-r-normal-*-12-*,-*-*-medium-r-normal-*-12-*";

a v ~/G/D/WMGLOBAL:

SystemFont = "-*-*-medium-r-normal-*-%d-*-*-*-*-*-*-*";
BoldSystemFont = "-*-*-medium-r-normal-*-%d-*-*-*-*-*-*-*";

Tieto dva fonty sa použijú len v aplikáciách, ktoré používajú WINGs
(Window Maker a WPrefs.app)

Skript wsetfont vám umožní nastaviť fonty jednoduchším spôsobom. Pozrite
sa priamo do jeho súboru pre bližšie informácie.

